[{"text_idx": "#000003", "text": "A fydd cwsmeriaid yn rhoi\u2019r gorau i brynu gennych chi? Oes gennych chi a\u2019ch cyflogeion yr adnoddau i weithio gartref? A allwch chi gymryd y golled ariannol?"}, {"text_idx": "#000004", "text": "Er mwyn lleihau\u2019r effaith ar eich busnes, rydym wedi casglu rhywfaint o gyngor ac argymhellion defnyddiol i chi a\u2019ch busnes bach yn ystod yr amser hwn:"}, {"text_idx": "#000005", "text": "Fel perchennog busnes bach, chi a\u2019ch cyflogeion yw calon eich busnes. Felly, mae\u2019n bwysig rhoi eu hiechyd yn gyntaf a sicrhau eu bod yn teimlo\u2019n gyffyrddus ac yn wybodus am beth i\u2019w wneud yn y gwaith."}, {"text_idx": "#000006", "text": "Mae cyngor yn newid o funud i funud, ac er y gall hyn fod yn anodd cadw\u2019n gyfredol ag ef, mae\u2019n bwysig sicrhau eich bod yn cyfathrebu\u2019n rheolaidd a\u0302\u2019ch cyflogeion ynghylch pa fesurau rydych chi\u2019n eu cymryd i leihau\u2019r risg o fod yn agored yn eu gweithle. Os ydych chi\u2019n gwneud newidiadau i\u2019ch prosesau busnes, rhowch wybod i gyflogeion fel eu bod yn gwybod y camau cywir i\u2019w cymryd."}, {"text_idx": "#000008", "text": "Os nad oes gennych weithle corfforol a\u2019ch bod chi a\u2019ch cyflogeion yn gweithio o bell, yna rhannwch y wybodaeth hon trwy ddulliau eraill megis e-bost \u2013 a chofiwch, mae\u2019r un mor bwysig i gyflogeion ystyried eu harferion hylendid gartref."}, {"text_idx": "#000010", "text": "Fel perchennog busnes bach, mae Acas yn argymell y dylai rheolwyr eu haddysgu eu hunain ar sut i nodi symptomau coronafeirws a dod yn ymwybodol o\u2019r camau i\u2019w cymryd. Gall hyn olygu adrodd ar salwch, ta\u0302l salwch a chyflawni\u2019r gweithdrefnau cywir os bydd rhywun yn mynd yn sa\u0302l gyda\u2019r feirws yn y gwaith."}, {"text_idx": "#000012", "text": "Beth am y pryderon sydd gennyf yngly\u0302n a\u0302 chadw fy musnes yn weithredol?"}, {"text_idx": "#000013", "text": "Ni fu erioed amser gwell i ail-werthuso cynllun parhad eich busnes. Os byddwch chi neu unrhyw un o\u2019ch cyflogeion yn mynd yn sa\u0302l, bydd angen eich cynllun arnoch i lansio\u2019n llwyddiannus gyda chi neu heboch chi."}, {"text_idx": "#000015", "text": "Mae dwy ysgol feddwl; adeiladu gwytnwch yn yr hyn a wnewch trwy gymryd camau i atal digwyddiad rhag digwydd a chynllunio adfer ar o\u0302l trychineb, lle byddwch chi\u2019n rhoi cynlluniau a phrosesau ar waith i gyflymu eich adferiad ar o\u0302l digwyddiad. Meddyliwch amdano fel modd ceisio atal pethau rhag mynd o chwith ac yna cael cynllun os bydd rhywbeth yn digwydd."}, {"text_idx": "#000016", "text": "Mae\u2019n bwysig amddiffyn buddiannau eich rhanddeiliaid a\u2019ch busnes. Gallai cynllunio annigonol arwain at golledion sylweddol, a allai fod yn anadferadwy. Gallai effaith digwyddiad arwain at ddifrod i enw da a cholled ariannol."}, {"text_idx": "#000018", "text": "Gan fynd law yn llaw a\u0302 chynllun parhad busnes \u2013 os yw\u2019ch gweithle dan fygythiad, a yw\u2019ch busnes bach yn barod ar gyfer gweithio o bell? O ystyried bod Llywodraeth y DU wedi gofyn am fwy o weithio o gartref lle mae hynny\u2019n bosibl er mwyn lleihau\u2019r risgiau, mae\u2019n bwysig eich bod yn ystyried sut y gallai hyn weithio i\u2019ch busnes bach, os nad yw\u2019n rhywbeth rydych chi eisoes yn ei wneud."}, {"text_idx": "#000019", "text": "Dyma ychydig o gyngor ar weithio o bell os nad yw hyn yn rhan o sut mae\u2019ch busnes yn gweithredu fel arfer:"}, {"text_idx": "#000020", "text": "Un o\u2019r ffyrdd y gall gweithwyr gadw mewn cysylltiad wrth weithio o bell yw\u2019r defnydd o offer cydweithredu. Gall apiau cydweithredu eich helpu i symleiddio\u2019r ffordd y mae\u2019ch ti\u0302m yn gweithio gyda\u2019i gilydd \u2013 rheoli prosiectau, rhannu ffeiliau, a chysylltu pobl trwy sgyrsiau grw\u0302p a fideoalwadau. Dyma bum offeryn cydweithredu am ddim y gallwch chi eu defnyddio."}, {"text_idx": "#000021", "text": "Os yw gweithio o bell yn bosibl i\u2019ch busnes, adolygwch y cyfarpar y bydd ei angen ar gyflogeion i allu cyflawni eu swyddi gartref. Gallai hyn olygu gliniaduron a llenwyr, clustffonau neu ffonau symudol."}, {"text_idx": "#000023", "text": "Byddwch chi hefyd am brofi y gall cyflogeion gyrchu rhwydweithiau, pyrth ac unrhyw offer digidol o\u2019u cartrefi hefyd. Cyn i chi ddefnyddio gweithio o bell, mae\u2019n bwysig sicrhau bod rhifau cyswllt, cysylltiadau brys a chyfeiriadau i gyd yn gyfredol."}, {"text_idx": "#000024", "text": "Gallwch chi gael rhagor o gyngor ar weithio o gartref yma."}, {"text_idx": "#000029", "text": "Ond beth am y golled ariannol uniongyrchol a achosir gan y feirws? Er mwyn cefnogi busnesau bach trwy\u2019r cyfnod hwn o aflonyddwch, mae\u2019r Llywodraeth eisoes wedi cyhoeddi a gosod mesurau dros dro i gynorthwyo rhyddhad gan gynnwys:"}, {"text_idx": "#000034", "text": "Yn yr un modd, mae HSBC, Lloyds a Natwest wedi cadarnhau cynlluniau ar gyfer benthyciadau a gorddrafftiau brys i leihau\u2019r pwysau ariannol ar y gymuned busnesau bach."}, {"text_idx": "#000041", "text": "Y nod yn y pen draw yw cadw\u2019ch busnes bach i weithredu mor normal a\u0302 phosib a sicrhau eich bod chi\u2019n gwneud yr hyn a allwch i\u2019ch amddiffyn chi a\u2019ch cyflogeion yn y gweithle. Ystyriwch y cyngor uchod a pheidiwch a\u0302 bod ofn gwneud penderfyniadau beiddgar os ydych chi\u2019n credu eich bod chi\u2019n peryglu\u2019ch hun neu unrhyw un arall."}, {"text_idx": "#000044", "text": "11 cyngor ar gyfer creu eich gwefan gyntaf"}, {"text_idx": "#000045", "text": "Hysbysebu eich busnes bach ar-lein"}, {"text_idx": "#000046", "text": "Sut i roi eich busnes newydd ar-lein"}]